**Škoda Enyaq iV ešte výhodnejšia: Ušetrite vďaka päťročnej pohode s predplateným servisom bez obmedzenia kilometrov**

* **ŠKODA AUTO Slovensko prichádza s unikátnou ponukou servisu modelu Enyaq iV bez obmedzenia počtu kilometrov v cene auta**
* **Po modeli Superb ponúka Škoda skutočnú päťročnú pohodu iba s časovým obmedzením po novom aj pre model Enyaq iV, ktorý je jej elektrickou vlajkovou loďou**
* **Modely Enyaq iV sú teraz ešte atraktívnejšie vďaka výhodnému financovaniu, predĺženej záruke a päťročnému servisu zdarma**

Bratislava, 20. februára 2023 **– Kto by sa nechcel tešiť z nového vozidla hneď niekoľko rokov bez starostí? Škoda si pripravila pre budúcich majiteľov svojho plne elektrického SUV Enyaq iV niekoľko benefitov, vďaka ktorým si užijú päť rokov pohody. S novým vozidlom získavajú päťročnú záruku, výhodné financovanie, ako aj profesionálnu starostlivosť v podobe päťročného predplateného servisu, po novom bez obmedzenia počtu kilometrov. Škoda sa tak stáva jednou z mála značiek v segmente, ktorá ponúka takúto službu.**

*„Zákazníci, ktorí sa rozhodnú pre nový, plne elektrický model z rodiny Enyaq iV, si môžu užívať skutočnú päťročnú pohodu bez starostí. V rámci predplateného päťročného servisu, ktorý ku kúpe auta teraz získajú zdarma, majú totiž pokryté všetky výrobcom predpísané servisné náklady na najbližších päť rokov a to bez obmedzenia najazdených kilometrov. V ŠKODA AUTO Slovensko sa týmto krokom snažíme robiť e-mobilitu ešte dostupnejšou,“* vysvetľuje Jaroslav Hercog, riaditeľ spoločnosti ŠKODA AUTO Slovensko a dodáva: *„Aj touto cestou chceme pomáhať našim zákazníkom šetriť ich financie v spojení s mobilitou v neľahkých časoch, spôsobených ekonomickou krízou a s ňou súvisiacou rekordnou infláciou či rastom cien za energie.“*

**Päť rokov bez starostí**

Vďaka predĺženej päťročnej záruke na celé vozidlo, ako aj osemročnej záruke na batériu, majú teraz zákazníci istotu, že na novom vozidle nevzniknú žiadne nepredvídané náklady spojené s opravou*.* Po novom má model Enyaq iV v cene aj predplatený servis Škoda Service Care Basic. Vďaka tomu sa vozidlu dostane vždy profesionálnej starostlivosti, čo sa odzrkadlí nielen na bezpečnosti, ale aj dlhej životnosti a vyššej zostatkovej hodnote. “*Všetky záručné opravy či predpísané servisné úkony vyriešia naši vyškolení servisní partneri po celom Slovensku a dnes vďaka servisnému balíku bez obmedzenia kilometrov ostáva jedinou limitáciou pri pravidelnom servise iba vek päť rokov*,*“* uvádza Róbert Hukel, vedúci popredajných služieb zo spoločnosti ŠKODA AUTO Slovensko.

**Získajte Enyaq iV s najvýhodnejším financovaním a skvelou výbavou**

V prípade záujmu o niektorý z modelov rodiny Enyaq iV sa môžu zákazníci obrátiť aj na jeden z výhodných spôsobov financovania s možnosťou splácania na tretiny, štvrtiny alebo s financovaním na rovinu. To všetko s výhodným úrokom. Okrem toho značka na Slovensku pridáva bonus v podobe extra doplnkovej výbavy vrátane akčných paketov, ktoré zvyšujú atraktivitu ponuky modelu Enyaq iV.

Viac informácií o ponuke nájdete na [www.skoda-auto.sk](http://www.skoda-auto.sk) alebo v sieti autorizovaných predajcov značky Škoda.

**Pre ďalšie informácie, prosím, kontaktujte:**

**Zuzana Kubíková**, PR manager ŠKODA AUTO Slovensko s.r.o.

M: +421 904 701 339

[zuzana.kubikova2@skoda-auto.sk](mailto:zuzana.kubikova2@skoda-auto.sk) 

|  |  |  |  |
| --- | --- | --- | --- |
| [Výsledek obrázku pro twitter facebook instagram logo](https://www.facebook.com/skoda.cz) | [/SkodaAutoSK](https://www.facebook.com/SkodaAutoSK) | [Výsledek obrázku pro twitter facebook instagram logo](https://www.instagram.com/skodacr/) | /[SkodaAutoSK](http://www.instagram.com/SkodaAutoSK) |

**Fotografie k téme:**

|  |  |
| --- | --- |
| Obrázok 1 | **Ušetrite vďaka päťročnej pohode s predplateným servisom bez obmedzenia kilometrov**  ŠKODA si pripravila pre budúcich majiteľov svojho plne elektrického SUV ENYAQ iV hneď niekoľko benefitov. S novým vozidlom získavajú päťročnú záruku, výhodné financovanie, ako aj profesionálnu starostlivosť v podobe päťročného predplateného servisu, po novom bez obmedzenia počtu kilometrov.  [Download](https://www.skoda-storyboard.com/direct-download/2022/12/94_ENYAQ_RS_iV_Media_Launch_2f2a5a3c.jpg) **Zdroj: ŠKODA AUTO** |

**Škoda Auto**

› sa v novom desaťročí úspešne riadi stratégiou „NEXT LEVEL – ŠKODA STRATEGY 2030“;

› sa usiluje o to, aby sa do roku 2030 pomocou atraktívnych ponúk vo vstupných segmentoch a vďaka ďalším modelom s elektrickým pohonom zaradila medzi päť najpredávanejších značiek v Európe;

› smeruje na pozíciu najúspešnejšej európskej automobilky na dôležitých rastových trhoch ako je India a severná Afrika;

› v súčasnosti zákazníkom ponúka 12 modelových radov osobných automobilov: FABIA, RAPID, SCALA, OCTAVIA, SUPERB,

KAMIQ, KAROQ, KODIAQ, ENYAQ iV, ENYAQ COUPÉ iV, SLAVIA a KUSHAQ;

› v roku 2021 dodala zákazníkom po celom svete viac ako 870 000 vozidiel;

› je už 30 rokov súčasťou koncernu Volkswagen, jedného z globálne najúspešnejších výrobcov automobilov;

› v koncernovom zväzku samostatne vyvíja a vyrába okrem vozidiel aj komponenty ako motory a prevodovky;

› prevádzkuje tri výrobné závody v Českej republike, ale výrobné kapacity má aj v Číne, v Rusku, na Slovensku a v Indii, a to väčšinou prostredníctvom koncernových partnerstiev. Okrem toho aj na Ukrajine v spolupráci s lokálnym partnerom.

› celosvetovo zamestnáva 45 000 ľudí a je aktívna na viac ako 100 trhoch.